OŠ „Antun i Stjepan Radić“ Gunja, MMC Studio kreativnih ideja Gunja,

Gunja, 7.12.2023., Objava za medije, odmah

**MJESEC TURSKOG FILMA U GUNJI – od 11. do 29. prosinca 2023. godine**

U maloj školskoj dvorani Osnovne škole „Antun i Stjepan Radić“ u Gunji, 11. prosinca animiranim filmom **Rafadan ekipa – Pustolovina „Hodnik“** (Rafadan tayfa dehliz macerası) u 12 sati će se otvoriti **Mjesec turskog filma,** koji organizira Multimedijalni centar Studio kreativnih ideja Gunja (MMC SKIG), u suradnji s Turskim kulturnim centrom Yunus Emre, Islamskim kulturnim centrom Gunja, Narodnom knjižnicom i čitaonicom Gunja i Općinom Gunja.

Pokrovitelji u organizaciji: Ministarstvo kulture i turizma Republike Turske, Generalni ured za film i Veleposlanstvo Republike Turske u Zagrebu.

Program revije sastavljen je od filmova recentne turske produkcije. **Ove godine naglasak će biti na animiranim i igranim filmovima za djecu.** Svoje mjesto pod gunjanskim nebom tako će još pronaći filmovi: film **Dragi prijatelji** (Can Dostlar) iz 2018. godine, film **Zagonetni toranj – misterij divovske ptice** (Bulmaca kulesi dev kuşun gizemi) iz 2019. godine, film **Pjesma našeg sela** (Bizim köyün şarkısı) iz 2018. godine i film **Krtice – Vilinska šuma** (Köstebekgiller perili orman) iz 2015. godine, koji će biti prikazani tijekom mjeseca prosinca u Društvenom domu i knjižnici u Gunji, točnije od 11. do 29. prosinca 2023. godine.

Sve informacije o događaju potražite na <https://www.facebook.com/groups/21845130562>, <https://www.facebook.com/OSGunja>, službenim stranicama škole <http://os-antunistjepanradic-gunja.skole.hr/> i <http://knjiznice.nsk.hr/gunja/>

OSOBA ZA KONTAKT: Anita Tufekčić, organizator i tajnica MMC Studio kreativnih ideja Gunja, Miroslava Krleže 2, 32260 Gunja, tel: 032/ 882-252, mob 098 543 056, e-mail: ariana200@gmail.com